b"\n_START_ARTICLE_\nVidurin\xc4\x97 Azija\n_START_PARAGRAPH_\nVidurin\xc4\x97 Azija siauresne s\xc4\x85voka yra regionas tarp Amudarjos ir Syrdarjos upi\xc5\xb3, o platesne s\xc4\x85voka \xe2\x80\x93 visos buvusi\xc5\xb3 tarybini\xc5\xb3 Azijos valstybi\xc5\xb3 teritorijos (Kazachija, Kirgizija, Uzbekija, Turkm\xc4\x97nija, Tad\xc5\xbeikija). Kai kada prie teritorijos prijungiamas ir Afganistanas, dar re\xc4\x8diau \xe2\x80\x93 Mongolija. Kai kada kartu minimas ir Azerbaid\xc5\xbeanas, da\xc5\xbeniausiai taip norint pamin\xc4\x97ti visas postsovietines tiurk\xc5\xb3 \xc5\xa1alis. _NEWLINE_Vidurin\xc4\x97s Azijos kaip savoti\xc5\xa1kai skirtingo regiono id\xc4\x97j\xc4\x85 1843 m. pirmasis \xc4\xafdieg\xc4\x97 Alexander'is von Humboldt'as.\n_START_SECTION_\nS\xc4\x85vokos\n_START_PARAGRAPH_\nDominuoja trys Vidurio Azijos rib\xc5\xb3 s\xc4\x85vokos. Pirmos dvi Vidurin\xc4\x97s Azijos tradicin\xc4\x97s s\xc4\x85vokos teisingos, jeigu \xc4\xaf \xc5\xa1\xc4\xaf region\xc4\x85 \xc5\xbevelgsime \xc5\xa1iaur\xc4\x97s-piet\xc5\xb3 kryptimis, nes tokiu atveju visos \xc5\xa1ios \xc5\xa1alys yra Azijos \xc5\xbeemyno geografiniame viduryje.\n_START_SECTION_\nPirmoji s\xc4\x85voka\n_START_PARAGRAPH_\nPagal pirm\xc4\x85, senesn\xc4\xaf TSRS laik\xc5\xb3 apibr\xc4\x97\xc5\xbeim\xc4\x85, Vidurinei Azijai priskiriama Uzbekija, Turkmenija, Kirgizija, Tad\xc5\xbeikija, nors \xc5\xa1is regionas yra gegografin\xc4\x97s Azijos \xc5\xbeemyno vakar\xc5\xb3 pakra\xc5\xa1tyje.\n_START_SECTION_\nAntroji s\xc4\x85voka\n_START_PARAGRAPH_\nAntra, pla\xc4\x8diai priimta s\xc4\x85voka, kada \xc5\xa1alia anks\xc4\x8diau pamin\xc4\x97t\xc5\xb3 \xc5\xa1ali\xc5\xb3 Vidurinei Azijai priskiriama ir Kazachija, bet taip pat \xc5\xa1is regionas  yra Azijos \xc5\xbeemyno vakar\xc5\xb3 pakra\xc5\xa1tyje, tik u\xc5\xbeima platesn\xc4\x99 dal\xc4\xaf \xc5\xa1iauriau. Kazachija n\xc4\x97ra Azijos \xc5\xbeemyno viduryje, o Kazachijos vakarin\xc4\x97 dalis (apie 10 proc. \xc5\xa1alies teritorijos) yra geografin\xc4\x97je Europoje.\n_START_SECTION_\nTre\xc4\x8dioji s\xc4\x85voka\n_START_PARAGRAPH_\nUNESCO variantas labiausiai atitinka Vidurin\xc4\x97s Azijos geografin\xc4\xaf apibr\xc4\x97\xc5\xbeim\xc4\x85, kadangi \xc5\xa1iuo atveju i\xc5\xa1skyrus vakarines ribas, regionas tolygiai nutol\xc4\x99s nuo Azijos \xc5\xbeemyno \xc5\xa1iaurini\xc5\xb3, pietini\xc5\xb3 ir rytini\xc5\xb3 pakra\xc5\xa1\xc4\x8di\xc5\xb3. \xc4\xae \xc5\xa1ias ribas patenka Kazachija, Kirgizija, Uzbekija, Turkmenija, Tad\xc5\xbeikija, Sibiro piet\xc5\xb3 dalis, Mongolija, Kinijos vakar\xc5\xb3 dalis (Vidin\xc4\x97 Mongolija, Sindziangas, \xc4\x8cinghajus, Gansu, Tibetas), Indijos ir Pakistano \xc5\xa1iaurin\xc4\x97s dalys, \xc5\xa1iaur\xc4\x97s ryt\xc5\xb3 Iranas."